CELEX: 62016TB0863
Language: et
Date: 2017-05-29 00:00:00
Title: Kohtuasi T-863/16: Üldkohtu 29. mai 2017. aasta määrus – Le Pen versus parlament (Tühistamishagi — Euroopa Parlamendi liikmete kulude hüvitamise ja toetuste maksmise eeskiri — Parlamendiliikmete assistentide hüvitis — Alusetult makstud summade sissenõudmine — Osaline ilmselge vastuvõetamatus — Osaline otsuse tegemise vajaduse äralangemine)

14.8.2017   
            
            
               ET
            
            
               Euroopa Liidu Teataja
            
            
               C 269/23
            
         Üldkohtu 29. mai 2017. aasta määrus – Le Pen versus parlament
   (Kohtuasi T-863/16) (1)
   
   ((Tühistamishagi - Euroopa Parlamendi liikmete kulude hüvitamise ja toetuste maksmise eeskiri - Parlamendiliikmete assistentide hüvitis - Alusetult makstud summade sissenõudmine - Osaline ilmselge vastuvõetamatus - Osaline otsuse tegemise vajaduse äralangemine))
   (2017/C 269/34)
   Kohtumenetluse keel: prantsuse
   
      Pooled
   
   
      Hageja: Jean-Marie Le Pen (Saint-Cloud, Prantsusmaa) (esindajad: advokaadid M. Ceccaldi ja J.-P. Le Moigne)
   
      Kostja: Euroopa Parlament (esindajad: S. Seyr ja G. Corstens)
   
      Ese
   
   ELTL artikli 263 alusel esitatud nõue tühistada Parlamendi peasekretäri 29. jaanuari 2016. aasta otsus, mis käsitleb hagejalt talle parlamendiliikme assisteerimise kuludeks alusetult välja makstud 320 026,23 euro sissenõudmist, ja sellega seonduv 4. veebruari 2016. aasta võlateade ning kvestorite 4. oktoobri 2016. aasta otsus, millega jäeti rahuldamata hageja vaie 29. jaanuari 2016. aasta otsuse peale.
   
      Resolutsioon
   
   
               1.
            
            
               Jätta hagi ilmselge vastuvõetamatuse tõttu läbi vaatamata selles osas, mis puudutab nõuet tühistada Euroopa Parlamendi peasekretäri 29. jaanuari 2016. aasta otsus, mis käsitleb Jean-Marie Le Pen’ilt talle parlamendiliikme assisteerimise kuludeks alusetult välja makstud 320 026,23 euro sissenõudmist, ja sellega seonduv 4. veebruari 2016. aasta võlateade, samuti nõuet mõista parlamendilt hageja kasuks välja 50 000 eurot hüvitamisele kuuluvate kuludena.
            
         
               2.
            
            
               Otsuse tegemise vajadus on ära langenud selles osas, mis puudutab nõuet tühistada kvestorite 4. oktoobri 2016. aasta otsus, millega jäeti rahuldamata hageja vaie 29. jaanuari 2016. aasta otsuse peale.
            
         
               3.
            
            
               Jätta poolte kohtukulud nende endi kanda.
            
         
      (1)  ELT C 38, 6.2.2017.